Natten.
En skyggefuld verden, der skjuler over halvdelen af klodens dyr.
Indtil nu har kameraer kun givet os et lille glimt af deres liv.
Men ved hjælp af den nyeste teknologi
kan vi se natten, som var det højlys dag.
Med kameraer, der er 100 gange mere følsomme end det menneskelige øje...
...kan vi nu skildre nattens skønhed...
...i farver.
Fremmedartede landskaber.
Mærkværdige skabninger, der kommer til live i mørket.
Hidtil ukendt adfærd.
Nu kan vi følge dyrenes liv
i Jordens sidste sande vildmark.
Natten.
Vinter i Arktis.
Om dagen når solen knap at stå op.
FORTALT AF TOM HIDDLESTON
Og snart går den ned.
Dermed indhylles det frosne landskab i mørke i mere end en måned.
For en af beboerne i Arktis er det en tid med store forandringer.
Isbjørnemoren har fået tvillinger.
Hun tager sig af dem i to år
og lærer dem de færdigheder, de skal bruge for at kunne overleve.
De følger hende overalt.
Det er ikke så nemt.
Der er meget at lære.
I starten af vinteren er der så lidt tilgængelig føde,
at en isbjørnemor kan tabe sig et kilo om dagen.
Hun er svag og sulten,
og at passe på ungerne i de kommende iskolde nætter
bliver hendes største udfordring.
Og familien er ikke alene.
Langs den arktiske kyst samler andre sultne bjørne sig.
De venter på, at temperaturen falder så meget...
...at selv havet fryser til.
Så kan de begive sig ud på havisen for at jage sæler,
som er en afgørende del af kosten for de skrupsultne bjørne.
Men indtil frosten for alvor sætter ind,
må moren og hendes unger...
...og alle de andre bjørne væbne sig med tålmodighed.
Når den arktiske vinter begynder...
...bliver nætterne længere.
Og det frosne landskab undergår en forvandling.
Ved månens lys alene...
...indfanger de avancerede kameraer den isdækkede verden
som aldrig før.
Det giver et indblik i...
...hvad isbjørne går og laver under stjernehimlen.
I nat er morens første opgave at die sine sultne unger.
Hendes mælk indeholder mere end 30% fedt...
...og det hjælper ungerne med at opbygge det livsnødvendige fedtlag.
Derefter er det blevet tid til et midnatsbad.
Isbjørne vasker deres tykke pels ved at rulle sig i sneen.
Ungerne efterligner moren.
Regelmæssige snebade er med til at holde pelsen godt isoleret.
Og i nat får de brug for al den varme, de kan få.
I den arktiske vinter...
...kan en storm ramme uden varsel.
For små unger kan en snestorm være livsfarlig.
Men isbjørne er ikke de eneste dyr,
der er aktive i den iskolde vinternat.
I de snedækkede skove på kanten af den nordlige polarcirkel
dukker et lige så hårdført lille dyr op i månelyset.
En snehare.
For at undgå rovdyr kommer de kun frem om natten.
Når vinteren begynder, har deres pels ændret farve fra brun til hvid.
Perfekt camouflage.
Denne unge han er ude efter natmad.
Der er ikke megen tilgængelig føde, så han må æde, mens tid er.
Men han er ikke den eneste sultne hare her.
Der er rivaler, der skal jages væk.
Kampen om føde og mager kan være voldsom.
Når de jagter hinanden, kan de nå op på 40 km/t.
Men da hans rival ikke trækker sig...
...smider han for alvor fløjlshandskerne.
Det er sjældent, slagene rammer målet.
Det handler om at se sejest ud.
I nat står han tilbage som sejrherre.
Det giver nattens mester
de bedste muligheder for at overleve de lange vinternætter.
Ude ved kysten kryber bjørnemor og hendes unger sammen,
mens temperaturen styrtdykker.
På vinternætter blæser den polare hvirvelvind ind fra havet
med et kuldeindeks på minus 50 grader.
Isbjørneunger er sårbare over for den ekstreme kulde.
Kun halvdelen af dem overlever deres første vinter.
Men natkameraer viser, at moren har en genial løsning på det problem.
Hun graver.
Langsomt udgraver hun et ly...
...hvor ungerne kan søge tilflugt under snestormen.
Isbjørnefamilier kan tilbringe op til fire nætter
forskanset i sådan en hule.
Det er den eneste måde, mødrene kan holde deres dyrebare unger i live på.
Familien må holde lav profil...
...indtil snestormen er drevet over.
Stormen stilner af.
Og da familien kravler ud, kan de se, at vinden har skabt stor forandring.
Hvor der før var et hav...
...er der nu is...
...så langt øjet rækker.
Moren fører ungerne ud til havisen for første gang.
Der kan de begynde på det næste kapitel i deres liv.
I de kommende uger lærer hun dem at overleve i det tilfrosne landskab
gennem den lange, arktiske vinter.
Men hun er ikke den eneste isbjørnemor,
der udforsker det frosne landskab i mørket.
Langt ude på havisen har en anden mor større udfordringer med forældrerollen.
Hendes fireårige unger er næsten fuldt udvoksede.
Drillesyge teenagere.
De avancerede kameraer opfanger noget usædvanligt.
Ungerne tager sig en natlig dukkert.
De er allerede fremragende svømmere.
Men i den alder er det sværeste at lære, hvordan man kommer op af vandet.
Den første unge har fået styr på det.
Men for hans bror...
...er det noget sværere.
Endelig.
I det mindste var der ingen, der så det.
Selv med så store unger skal moren være på vagt.
Som fireårige prøver de grænser af.
Det kan være farligt, når der er store hanner i farvandet.
Hun må sørge for at holde dem tæt på sig i de kommende nætter.
Gennem den lange, mørke vinter
bliver nattehimlen over den tilfrosne verden
bagtæppe for Jordens mest fortryllende lysshow.
Nordlys.
Energi fra solstorme,
der rammer vores atmosfære, så der dannes bånd af lys...
...med en højde på over 100 kilometer.
De blusser både nat og dag.
Men vi kan kun se dem mod den mørke nattehimmel.
Sidst på vinteren...
...begynder mørket at slippe sit tag.
Og solen stiger kortvarigt op over horisonten
for første gang i mange uger.
I de første timers tusmørke
kommer moren og hendes ældre unger til en tilfrossen gletsjerbugt.
Mens mor tager ud for at jage sæler...
...står den på fri leg for de fireårige.
Men ikke længe.
En enlig bjørn er også søgt ind i bugten.
Enlige isbjørne kan være meget aggressive.
Men ungerne er nysgerrige.
Det er risikabelt at nærme sig en fremmed.
En kamp kan medføre alvorlige skader.
Men det, der virkede som aggression...
...bliver pludselig i stedet til en leg.
Det viser sig, at den fremmede er en ung hun.
Det hele er bare en kærlig slåskampsleg.
Isbjørne, der tumler.
Den type kærlig social kontakt er et sjældent observeret fænomen.
Morens unger bliver hurtigt store...
...og hendes opgave er næsten fuldført.
Hun har viet de seneste fire år af sit liv til at tage sig af dem.
I løbet af de kommende dage forlader de frembrusende unger hende.
Og næste år skal de unge bjørne
klare sig gennem de lange, mørke vinternætter på egen hånd.
FILMET I MØRKET
-Klar? -Ja.
Holdet blev presset til det yderste, da de skulle filme isbjørne.
Og da en snestorm ramte dem den allerførste nat,
fik de en forsmag på de udfordringer, de havde i vente i de kommende mørke uger.
Lige nu er det minus 30 grader. Vi er vist ved at finde grænsen for...
KAMERAMAND
...hvad kameraerne og udstyret kan holde til.
Vi har en lang køretur hjem.
Stormen fulgte dem hele vejen,
så de måtte finde tilbage til lejren ved hjælp af gps.
Den næste nat kuldsejlede jagten på bjørne igen grundet de arktiske forhold.
Klar!
Vi sidder fast i isen. Alt det her er overfladevand.
Når ferskvand strømmer fra land ud på havisen,
kan isen smelte og blive til sjap.
Filmholdet var fanget.
Enhver bevægelse fik dem til at synke dybere ned mod havet under isen.
Det er de vanskeligste optagelser, jeg har været med til.
Dårligt vejr og ingen isbjørne.
Og snart blev det hele endnu værre.
I løbet af natten måtte de se havisen, som isbjørnene har brug for til at jage på,
pludselig brække af og forsvinde.
Den blev blæst langt væk fra kysten og tog isbjørnene med sig.
Selv midt i den frosne vinter...
...skrumper havisen her ind.
Klimaforandringer betyder, at isbjørnene går en usikker fremtid i møde.
Efter tre ugers optagelser
havde filmholdet brug for lidt held i sprøjten.
De fik et svagt håb fra den mest overraskende kant.
Vi har ledt efter bjørne i dag,
men nu leder en bjørn vist efter os.
Den er gået direkte mod vores toilet.
Wow. Man kan rent faktisk se mærker efter tænderne
og efter kløerne der, hvor bjørnen har været.
En grim overraskelse, hvis man var på toilettet.
Natten efter tog de den mistænkte på fersk gerning.
Heldigvis var der ikke optaget lige der.
Da filmholdet nu endelig havde set bjørne, begyndte tingene at lysne for dem.
Og snart efter blev deres enorme arbejdsindsats belønnet.
Dag 20. Vi har endelig fundet bjørne.
Og ikke bare én bjørn.
PRODUKTIONSASSISTENT
Vi har fundet en mor og to unger.
Endelig.
Hold da op. Hvor er de flotte.
Efter mange arktiske eventyr
kunne filmholdet endelig få unikke optagelser
af isbjørne under månens lys.
Og afsløre den arktiske nats hemmeligheder som aldrig før.
Tekster af: Eskil Hein